मेडिकल कॉलेज में गुपचुप कर ली एंटी रैगिंग कमेटी की बैठक चहेतों को फोन कर बुलाया, पुलिस-प्रशासन को सूचना ही नहीं | मेडिकल कॉलेज में गुपचुप कर ली एंटी रैगिंग कमेटी की बैठक चहेतों को फोन कर बुलाया, पुलिस-प्रशासन को सूचना ही नहीं
मेडिकल कॉलेज में गुपचुप कर ली एंटी रैगिंग कमेटी की बैठक चहेतों को फोन कर बुलाया, पुलिस-प्रशासन को सूचना ही नहीं
हेल्थ रिपोर्टर. जोधपुर| डॉ. एसएन मेडिकल कॉलेज में आनन-फानन में आयोजित की गई एंटी रैगिंग कमेटी की मीटिंग पर सवाल उठ...
हेल्थ रिपोर्टर. जोधपुर| डॉ. एसएन मेडिकल कॉलेज में आनन-फानन में आयोजित की गई एंटी रैगिंग कमेटी की मीटिंग पर सवाल उठ रहे हैं। यह मीटिंग बुलाने में न केवल हाईकोर्ट की गाइडलाइन की अवहेलना की गई बल्कि कमेटी में शामिल मैंबर्स को भी सूचना नहीं दी गई। बताया जा रहा है कि यह मीटिंग बुलाने के लिए ऐकेडमी इंचार्ज ने अपने चहेतों को चंद मिनटों पर फोन कर बुला लिया और मंगलवार को कमेटी की मीटिंग करने की औपचारिकता भी पूरी कर ली। बुधवार सुबह जब कमेटी के मेंबर्स को इसकी जानकारी हुई तो उन्होंने अपना विरोध कॉलेज प्राचार्य डॉ. एसएस राठौड़ के समक्ष दर्ज कराया। दरअसल, डॉ. एसएन मेडिकल कॉलेज में मंगलवार को एंटी रैगिंग कमेटी की बैठक हुई थी। इसमें कॉलेज के कुछ प्रोफेसर और सदस्य ही शामिल हुए। ना तो पुलिस से कोई प्रतिनिधि बैठक में मौजूद था और न ही प्रमुख मीडिया संस्थानों से। यहां तक की डिस्ट्रिक्ट एडमिनिस्ट्रेशन से भी कोई प्रतिनिधि बैठक में मौजूद नहीं था। इस बारे में जब जानकारी लेनी शुरू की तो पता चला कि इस मीटिंग के बारे में किसी को ऑफिशियल सूचना ही नहीं दी गई थी जबकि हाइकोर्ट की गाइडलाइन के अनुसार क्षेत्र की पुलिस, मीडिया व जिला प्रशासन से प्रतिनिधि इस बैठक में होना अनिवार्य है।
जानकारी के अनुसार बैठक की सूचना के लिए यूजी एकेडमी इंचार्ज डॉ. अफजल हकीम जिम्मेदार थे। उन्होंने मंगलवार को बैठक से कुछ समय पहले अपने कुछ चहेते सदस्यों को फोन पर बुलाकर गुपचुप में यह मीटिंग करा दी। अन्य किसी को सूचना नहीं भेजी। हाल यह है कि मेडिकल कॉलेज के प्राचार्य को भी अंतिम समय पर बताया गया कि एंटी रैगिंग कमेटी की बैठक हो रही है। कॉलेज प्राचार्य डॉ. एसएस राठौड़ का कहना है कि बैठक कराने की जिम्मेदारी एकेडमी इंचार्ज की होती है और उनको सभी को इसकी सूचना देने के लिए कहा गया था। यदि सदस्यों के पास सूचना नहीं गई तो जांच कर संबंधित के खिलाफ कार्रवाई करेंगे। इधर, कॉलेज के यूजी एकेडमी इंचार्ज डॉ. अफजल हकीम का कहना है कि बैठक की सूचना मेल से दी गई है जबकि जानकारी के अनुसार कमेटी के किसी भी सदस्य को मेल पर सूचना नहीं भेजी गई।